รัฐบาลไทย-ข่าวทำเนียบรัฐบาล-ธนาคารออมสินบรรลุข้อตกลงร่วมกับกระทรวงศึกษาธิการ ทำข้อตกลงใหม่ : ให้รางวัลคนผ่อนชำระดี โดยคืนเงินให้ 0.5 - 1% ทุกปี
วันพฤหัสบดีที่ 19 ตุลาคม 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/10/7501_01.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/142/2017/10/mp4/00.mp4"
}
],
title: "ธนาคารออมสินบรรลุข้อตกลงร่วมกับกระทรวงศึกษาธิการ ทําข้อตกลงใหม่ : ให้รางวัลคนผ่อนชําระดี โดยคืนเงินให้ 0.5 - 1% ทุกปี",
// qualities: ["160p", "260p", "530p", "800p"],
// defaultQuality: "260p"
}
});
ธนาคารออมสินบรรลุข้อตกลงร่วมกับกระทรวงศึกษาธิการ ทําข้อตกลงใหม่ : ให้รางวัลคนผ่อนชําระดี โดยคืนเงินให้ 0.5 - 1% ทุกปี
ศธ.บรรลุข้อตกลงร่วมกับธนาคารออมสิน ยกระดับคุณภาพชีวิตครูและบุคลากรทางการศึกษา พร้อมทําข้อตกลงใหม่เพื่อยกเลิกการจ่ายเงินสนับสนุนให้ สกสค. เปลี่ยนเป็นจัดสรรปันผลเฉลี่ยคืน (Cash Back) ให้ครูที่ชําระหนี้ดีครบ 12 งวดติดต่อกัน ในอัตราประมาณ 0.5 - 1%
กระทรวงศึกษาธิการบรรลุข้อตกลงร่วมกับธนาคารออมสิน ยกระดับคุณภาพชีวิตครูและบุคลากรทางการศึกษา สร้างค่านิยมความมีวินัยทางการเงิน พร้อมทําข้อตกลงใหม่เพื่อยกเลิกการจ่ายเงินสนับสนุนให้ สกสค. เปลี่ยนเป็นจัดสรรปันผลเฉลี่ยคืน (Cash Back) ให้ครูที่ชําระหนี้ดีครบ 12 งวดติดต่อกัน ในอัตราประมาณ 0.5 - 1% แยกตามแต่ละโครงการ พร้อมเชิญชวนคุณครูที่มีปัญหาการผ่อนชําระเข้าร่วมโครงการปรับโครงสร้างหนี้กลับมาเป็นหนี้ปกติ และยังได้รับเงินปันผลเฉลี่ยคืน (Cash Back) คาดว่าจะทําข้อตกลงใหม่ภายในปี 2560
วันนี้ (19 ตุลาคม 2560) ธนาคารออมสินได้จัดแถลงข่าว “แผนการพัฒนาคุณภาพชีวิตครูอย่างยั่งยืน ปี 2560” (โครงการสวัสดิการเงินกู้ ชพค.-ชพส.) เพื่อเผยถึงแนวทางการปรับปรุงพัฒนาคุณภาพชีวิตครู ภายใต้แนวคิดสร้างค่านิยมเพื่อส่งเสริมและตอบแทนให้รางวัลคนดีมีวินัยทางการเงิน ซึ่งเป็นแนวคิดที่ดีของรัฐมนตรีว่าการกระทรวงศึกษาธิการ (นายแพทย์ธีระเกียรติ เจริญเศรษฐศิลป์) ที่ต้องการให้รางวัลคนผ่อนดีมีวินัย ซึ่งธนาคารออมสินก็เห็นพ้องด้วย
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารออมสินและกระทรวงศึกษาธิการ ได้ร่วมกันดําเนินการโครงการพัฒนาคุณภาพชีวิตครูและบุคลากรทางการศึกษา มาตั้งแต่ปี 2542 ด้วยการรวมหนี้สินจากหลายแหล่งมาไว้ที่ธนาคารออมสินเพียงแห่งเดียว โดยการกู้เงินจากโครงการนี้ไปปิด และคิดอัตราดอกเบี้ยต่ํา เพื่อแก้ไขปัญหาหนี้สิน บรรเทาและลดภาระค่าใช้จ่ายดอกเบี้ย ต่อมาในปี 2546 กระทรวงศึกษาธิการได้ตั้งสํานักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) ขึ้นมาเพื่อช่วยดูแลด้านสวัสดิการและสวัสดิภาพของสมาชิก โดยมีการจัดหาสวัสดิการด้านสินเชื่อที่มีอัตราดอกเบี้ยต่ํา และทําบันทึกข้อตกลงร่วมกับธนาคารออมสินเพื่อดําเนินโครงการสวัสดิการเงินกู้ ช.พ.ค. – ช.พ.ส. มาไม่น้อยกว่า 7 โครงการ ซึ่งใช้เงินฌาปนกิจสงเคราะห์ช่วยเพื่อนครูและบุคลากรทางการศึกษา (ช.พ.ค.) และการฌาปนกิจสงเคราะห์ช่วยเพื่อนครูและบุคลากรทางการศึกษาในกรณีคู่สมรสถึงแก่กรรม (ช.พ.ส.) มาค้ําประกัน โดยธนาคารออมสินมีการจัดสรรเงินสนับสนุนให้ สกสค. ในอัตรา 0.5-1% แยกตามแต่ละโครงการ
อย่างไรก็ตาม ปัจจุบันนี้ธนาคารออมสิน ได้เห็นร่วมกันกับกระทรวงศึกษาธิการ ในการปรับปรุงแนวทางในการดําเนินงานของสินเชื่อครูและบุคลากรทางการศึกษา เพื่อให้เข้ากับสถานการณ์ที่เปลี่ยนแปลงไป ภายใต้แนวคิดสร้างค่านิยมส่งเสริมและตอบแทนให้คนดีมีวินัยทางการเงิน เพื่อยกระดับคุณภาพชีวิตครูและบุคลากรทางการศึกษาให้ดีขึ้น ซึ่งจะทําบันทึกข้อตกลงใหม่ร่วมกัน โดยเฉพาะการยกเลิกเงื่อนไขการจ่ายเงินค่าตอบแทน ที่ธนาคารเคยจ่ายให้ในอัตรา 0.5-1% แยกตามแต่ละโครงการ เปลี่ยนมาจัดสรรเป็นเงินเฉลี่ยคืน (Cash Back) เข้าบัญชีครูและบุคลากรทางการศึกษา ที่มีวินัยทางการเงิน ชําระหนี้ดีมา 12 งวดติดต่อกัน โดยหน่วยงานต้นสังกัด ได้แก่ สํานักปลัดกระทรวงศึกษาธิการ สํานักงานเลขาธิการสภาการศึกษา สํานักงานคณะกรรมการการศึกษาขั้นพื้นฐาน สํานักงานคณะกรรมการการอุดมศึกษา และสํานักงานคณะกรรมการการอาชีวศึกษา จะให้ความร่วมมือในการนําส่งชําระหนี้ให้ธนาคาร นอกจากนี้ หากครูไม่ประสงค์จะนําเงิน ช.พ.ค. มาเป็นหลักประกันต่อไป ก็สามารถนําหลักทรัพย์ เช่น โฉนดที่ดินพร้อมสิ่งปลูกสร้างที่มีมูลค่าไม่น้อยกว่า 700,000 บาท มาค้ําประกันแทนก็ได้ ทั้งนี้คาดว่าจะเริ่มมีผลบังคับใช้ตั้งแต่เดือนมกราคม 2561
“หลายปีที่ผ่านมา ลูกหนี้สินเชื่อครูภายใต้บันทึกข้อตกลงกับ สกสค. ที่ธนาคารออมสินได้ปล่อยกู้นั้นกลายเป็นหนี้ด้อยคุณภาพจํานวนหนึ่งซึ่งเกิดจากปัญหาหลายๆ ด้าน ปัจจุบันธนาคารออมสินและกระทรวงศึกษาธิการได้หาทางแก้ไขปัญหาร่วมกัน โดยธนาคารฯ ได้เร่งดําเนินการปรับปรุงโครงสร้างหนี้ในส่วนของครูผู้กู้ที่ผิดนัดชําระ ด้วยการส่งหนังสือเชิญชวนให้ เข้ามาปรับโครงสร้างหนี้ ซึ่งจะช่วยบรรเทาปัญหาหนี้ค้างชําระลงได้ ส่วนทางกระทรวงศึกษาธิการจะให้ความร่วมมือแจ้งหน่วยงานต้นสังกัดครูผู้กู้ ให้เข้ามาปรับโครงสร้างหนี้กับธนาคารออมสิน ภายใต้เงื่อนไขพิเศษ 3 แนวทาง คือ 1.กรณีรายได้คงเหลือหลังหักค่าใช้จ่ายมากกว่า 30% ของรายได้ สามารถพักชําระเงินต้นไม่เกิน 3 ปี และชําระดอกเบี้ยปกติ 100% 2.กรณีรายได้คงเหลือหลังหักค่าใช้จ่ายตั้งแต่ 15-30% ของรายได้ สามารถพักชําระเงินต้นไม่เกิน 3 ปี และชําระดอกเบี้ยปกติไม่น้อยกว่า 50% 3.กรณีรายได้คงเหลือหลังหักค่าใช้จ่ายน้อยกว่า 15% ของรายได้ สามารถพักชําระเงินต้นไม่เกิน 3 ปี และชําระดอกเบี้ยปกติไม่น้อยกว่า 25%” ผู้อํานวยการธนาคารออมสิน กล่าว
ทั้งนี้ เมื่อปรับโครงสร้างหนี้แล้วสามารถชําระเงินงวดได้ตามสัญญาเป็นเวลา 12 เดือนติดต่อกัน ธนาคารออมสินจะจัดสรรเงินเฉลี่ยคืน (Cash Back) ให้ตามอัตราที่กําหนด ขณะที่ลูกหนี้ครูที่ สกสค. ชําระหนี้แทนแล้วไม่ได้เข้าโครงการปรับปรุงโครงสร้างหนี้ในครั้งนี้ ธนาคารฯ จะดําเนินการฟ้องคดีตามกฎหมายต่อไป
“เงินสนับสนุนพิเศษที่ธนาคารออมสินเคยจัดสรรให้ในโครงการสวัสดิการเงินกู้ ช.พ.ค.-ช.พ.ส. เดือนละประมาณ 200 กว่าล้านบาท ตามข้อตกลงใหม่ที่จะเกิดขึ้นจะเปลี่ยนไปเข้าบัญชีของครูและบุคลากรทางการศึกษาแทน ซึ่งรวมแล้วปีละกว่า 2,500 ล้านบาท รวมครูได้รับเงินคืนมากกว่า 400,000 คน ส่วนคุณครูที่ไม่แน่ใจว่าจะสามารถผ่อนชําระหนี้ได้ตามกําหนด สามารถขอเข้าร่วมโครงการปรับโครงสร้างหนี้ได้ ซึ่งจะช่วยลดภาระการผ่อนชําระของคุณครู และสามารถกลับมาเป็นหนี้ปกติได้ อันจะเป็นประโยชน์กับทุกฝ่าย กระทรวงศึกษาธิการและธนาคารออมสินมีเจตนารมณ์ที่ดีที่จะช่วยแก้ไขปัญหาหนึ้สินครู โดยการสร้างวินัยทางการเงินและตอบแทนคนดีมีวินัย เพื่อเป็นขวัญและกําลังใจในการปฏิบัติงานของครูและบุคลากรทางการศึกษา สามารถยกระดับและพัฒนาคุณภาพชีวิตครูได้อย่างยั่งยืนต่อไป” ผู้อํานวยการธนาคารออมสิน กล่าวในที่สุด.